**AD MARINABAR**

**Br.:SK/XXIII–redovna**

**Bar, 28. jun 2024. godine**

**Z A P I S N I K**

**sa XXIII redovne sjednice Skupštine**

**Akcionarskog društva Marina Bar**

Dvadeset treća redovna sjednica Skupštine AD Marina Bar održana je 28. juna 2024. godine u Baru, u prostorijama „Barske plovidbe“ - Putnički terminal, sa početkom u 10:00 sati.

Dvadeset trećoj redovnoj sjednici Skupštine akcionara prisustvovali su sljedeći akcionari/opunomoćenici: Dino Tutundžić, predstavnik državnog akcijskog kapitala, Mirko Janjušević, predstavnik Fonda Penzijskog i invalidskog osiguranja Crne Gore ak.kapitala, Ilija Marković, predstavnik Investiciono-razvojnog fonda Crne Gore ad akc.kapitala, predstavnik Zavoda za zapošljavanje CG ak.kapitala, Nataša Kovačević, Milan Ćetković, VD Izvršnog direktora i akcionar/opunomoćenik fizičkih lica, Orlandić Radovan, akcionar/opunomoćenik fizičkih lica, Mirjana Stanović, Sekretar Društva. Na navedenoj sjednici prisustvovali su i: Sladjana Perišić, Predsjednica Odbora direktora AD Marina Bar i Aleksa Ćorić, finansijski direktor.

Predsjedavajući Milan Ćetković je otvorio sjednicu redovne Skupštine akcionara, pozdravio prisutne, te ukazao na potrebu utvrdjivanja kvoruma kako bi Skupština akcionara mogla punopravno da radi i odlučuje.

Nakon uvida u lične isprave prisutnih akcionara i nakon uvida u punomoćja dostavljena za Skupštinu, konstatovano je da je na Skupštini država preko svog punomoćnika Dina Tutundžića zastupljena sa 295838 akcija, odn.19,4710 % akc.kapitala, Fond penzijskog i invalidskog osiguranja CG po priloženom punomoćju zastupa Mirko Janjušević sa 203704 akcije, odn. 13,4071% akc.kapitala, Investiciono-razvojni fond po priloženom punomoćju predstavlja Ilija Marković sa 258283 akcije, odn. 16,9992% akc.kapitala, Zavod za zapošljavanje CG ak.kapitala, po priloženom punomoćju predstavlja Nataša Kovačević sa 67 902 akcije, odn. 4,4691 akc.kapitala. Milan Ćetković akcionar/opunomoćenik po priloženim punomoćjima predstavlja fizička lica 189552 akcije, odn. 12,4756%, Orlandić Radovan, akcionar/opunomoćenik fizičkih lica, 39095 akcije, odn. 2,5731%. Na osnovu ovih informacija utvrdjeno je postojanje kvoruma za navedenu Skupštinu.

Predsjedavajući je konstatovao da kvorum za XXIII redovnu skupštinu akcionara iznosi 69, 3951%, odn. 1 054374 glasova i da ista može punopravno da radi i odlučuje.

Na predlog Predsjedavajućeg izabrani su zapisničar sjednice Mirjana Stanović, Sekretar Društva i ovjerivač zapisnika Dino Tutundžić.

**1.tačka Otvaranje Skupštine**

Skupština akcionara se upoznala sa jedinstvenim spiskom akcionara pribavljenim za potrebe XXIII redovne Skupštine akcionara iz CKDD, po kome je upisano 1212 akcionara koji zajedno imaju 1519379 akcija. Država, Fond penzijskog i invalidskog osiguranja, Investiciono razvojni fond i Zavod za zapošljavanje posjeduju ukupno 825 727 akcija, odn.54,3463% akcijskog kapitala. Ostala pravna lica posjeduju 71 935 akcije odn. 4,7345% ak.kapitala, dok preostali kapital čine fizička lica sa 621 717 akcija, odn. 40,9192% akc.kapitala.

Nakon upoznavanja sa strukturom kapitala Društva, Predsjedavajući je pozvao prisutne da se izjasne o predloženom dnevnom redu za XXIII redovnu Skupštinu akcionara AD Marina Bar, nakon čega je jednoglasno usvojen sljedeći:

**D N E V N I R E D**

1. Otvaranje Skupštine (Upoznavanje sa Jedinstvenim spiskom akcionara AD Marina Bar,dostavljenim iz CKDD);
2. Usvajanje Zapisnika sa vanredne sjednice Skupštine akcionara, održane 29.03.2024.godine;
3. Razmatranje i usvajanje Godišnjih finansijskih iskaza Društva za 2023. godinu sa Izvještajem o poslovanju, Izvještajem menadžmenta i Izvještajem o radu Odbora direktora;
4. Razmatranje Izvještaja nezavisnog revizora o izvršenoj reviziji Finansijskih iskaza Društva za 2023.godinu;
5. Donošenje odluka o razrješenju i izboru članova Odbora direktora;
6. Donošenje odluke o utvrdjivanju visine naknade za rad članovima Odbora direktora;
7. Donošenje odluke o imenovanju revizora za 2024. godinu.
8. Odluka o isplati dividende akcionarima iz nerasporedjene dobiti.

**2.tačka**

Po ovoj tački dnevnog reda Predsjedavajući je pozvao prisutne da se izjasne o zapisniku sa prethodne vanredne Skupštine akcionara održane 29.03.2024.godine.

Nakon razmatranja Skupština akcionara je jednoglasno (sa 1 054374 glasova ) donijela sljedeći

**ZAKLJUČAK**

1. Skupština akcionara AD “Marina” Bar usvaja Zapisnik sa IX vanredne sjednice Skupštine akcionara, održane 29. marta 2024.godine.
2. Sastavni dio Zaključka čini tekst navedenog zapisnika.

**3.tačka**

Po ovoj tački dnevnog reda Aleksa Ćorić**,** finansijski direktor je upoznao prisutne sa Finansijskim iskazima za 2023. godinu, Izvještajem o poslovanju i Izvještajem menadžmenta.

Gdin Orlandić je, u ime manjinskih akcionara koje predstavlja, izrazio zadovoljstvo zbog nastavka trenda pozitivnog poslovanja i postignutih rezultata Društva. Tom prilikom je istakao, da ipak, neće glasati za izvještaje zbog nekih nedostataka za koje smatra da trebaju biti otklonjeni i sugerisao da treba promijeniti formu za sastavljanje modela upravljanja u Izvještaju menadžmenta.

Nakon otvorene rasprave Skupština akcionara je većinom glasova ZA (sa 1015279 glasova) i R.Orlandića (sa 39095 glasova ) protiv donijela sljedeću:

**O D L U K U**

1. Skupština akcionara AD “Marina” Bar usvaja Godišnje finansijske iskaze Društva za 2023.godinu, Izvještaj o poslovanju za 2023.godinu i Izvještaj menadžmenta, kako su dati u prilogu.
2. Skupština akcionara AD Marina Bar usvaja sljedeće ostvarene parametre rada AD Marina Bar sa određivanjem raspodjele dobiti kako slijedi:

**BILANS USPJEHA na dan 31.12.2023. godine:**

|  |  |  |  |
| --- | --- | --- | --- |
| POZICIJA | Redni broj | Iznos | |
| Tekuća  2023. godina | Prethodna 2022. godina |
|
| **1. Prihodi od prodaje-neto prihod** | 201 | **1.164.270** | **1.002.967** |
| **2. Promjena vrijednosti zaliha gotovih proizvoda inedovršene proizvodnje** | 202 |  |  |
| **3. Prihodi od aktiviranja učinaka i robe** | 203 |  |  |
| **4. Ostali prihodi iz poslovanja(205 do 207)** | 204 | **313.847** | **339.073** |
| a) Ostali poslovni prihodi | 205 | 254.323 | 281.437 |
| b) Ostali prihodi iz poslovanja | 206 | 59.524 | 57.636 |
| c) Prihodi po osnovu vrijednosnog usklađivanja imovine | 207 |  |  |
| **5. Troškovi poslovanja(209+210+210a)** | 208 | **301.773** | **262.516** |
| a) Nabavna vrijednost prodate robe i troškovi materijala | 209 | 58.499 | 40.967 |
| b) Ostali troškovi poslovanja(rezervisanja i ostali poslovni rashodi) | 210 | 169.216 | 161.473 |
| c) Amortizacija | 210a | 74.058 | 60.076 |
| **6. Troškovi zarada, naknada zarada i ostali lični rashodi(212+213)** | 211 | **709.229** | **620.034** |
| a) Neto troškovi zarada, naknada zarada i lični rashodi | 212 | 521.202 | 458.880 |
| b) Troškovi poreza i doprinosa(214 do 216) | 213 | 161.154 | 161.154 |
| 1/Troškovi poreza | 214 | 39.648 | 34.780 |
| 2/Troškovi doprinosa za penzije | 215 | 127.424 | 108.064 |
| 3/Troškovi doprinosa | 216 | 20.955 | 18.310 |
| **7. Rashodi po osnovu vrijednosnog usklađivanja imovine(osim finansijske)** | 217 |  |  |
| **8. Ostali rashodi iz poslovanja** | 220 | **3.531** | **2.432** |
| **I POSLOVNI REZULTAT(201+202+203+204-208-211-217-220)** | 221 | **463.584** | **457.058** |
| **9. Prihodi po osnovu učešća u kapitalu** | 222 |  |  |
| **10. Prihodi od ostalih finansijskih ulaganja i zajmova(kamate, kursne razlike i efekti ugovorene zaštite)** | 226 | **18.457** | **5.981** |
| **11. Ostali prihodi po osnovu kamata, kursnih razlika i drugih efekata ugovorene zaštite** | 230 |  |  |
| **12. Vrijednosno usklađivanje kratkoročnih finansijskih sredstava i finansijskih ulaganja koji su dio obrtne imovine** | 234 | **(88.547)** | **(84.686)** |
| **13. Rashodi po osnovu kamata, kursnih razlika i drugih efekata ugovorene zaštite** | 237 | **12** | **4** |
| **II FINANSIJSKI REZULTAT(222+226+230+234-237)** | 241 | **(70.102)** | **(78.709)** |
| **III REZULTAT IZ REDOVNOG POSLOVANJA  PRIJE OPOREZIVANJA (221+241)** | 242 | **393.482** | **378.839** |
| **IV REZULTAT PRIJE OPOREZIVANJA** | 244 | **393.482** | **378.349** |
| **14. Poreski rashod perioda(246+247)** | 245 | **32.603** | **40.538** |
| 1. Tekući porez na dobit | 246 | 32.603 | 40.538 |
| 2. Odloženi poreski rashodi ili prihodi perioda | 247 |  |  |
| **15. Dobitak ili gubitak nakon oporezivanja(244-245)** | 248 | **360.879** | **337.811** |
| **V NETO SVEOBUHVATNI REZULTAT** |  | **360.879** | **337.811** |

Neto dobit u iznosu od 360.879 eura (neto dobit obračuskog perioda) se raspoređuje tako što se izdvaja u obaveznu rezervu 5% od neto dobit, što iznosi 18.044 eura i 1% od neto dobiti se izdvaja za posebne rezerve, što iznosi 3.609 eura.

**Obrazloženje**

AD ,,Marina“ Bar je obračun za 2023. godinu uradila shodno Međunarodnim računovodstvenim standardima, dok je raspodjela dobiti urađena u skladu sa Statutom Društva, te je odlučeno kao u dispozitivu.

\*\*\*

U okviru ove tačke dnevnog reda Skupština akcionara se upoznala sa Izvještajem o radu Odbora direktora.

Nakon otvorene rasprave Skupština akcionara je jednoglasno (sa 1 054374 glasova), donijela sljedeću

# O D L U K U

1. Skupština akcionara AD „Marina“ Bar usvaja Izvještaj o radu Odbora direktora kako je dat u prilogu.

2. Sastavni dio Odluke čini tekst Izvještaja o radu Odbora direktora.

3.Odluka stupa na snagu danom donošenja.

**4.tačka**

Po ovoj tački dnevnog reda Aleksa Ćorić, finansijski direktor je upoznao Skupštinu akcionara sa Izvještajem Revizora za 2023.godinu. U svom izlaganju je istakao da je Revizorska kuća potvrdila bilanse Marine, dala je neke sugestije i primjedbe, iskazala je mišljenje s rezervom, ali je istakao da su svi finansijski iskazi uradjeni po računovodstvenim standardima. Komentarisao je višegodišnji problem vlasništva imovine Društva koja se vodi u knjigama kao svojina Marine, a po Zakonu o lukama to je državna imovina. Iz tog razloga dato je mišljenje s rezervom. To pitanje postoji u svim dosadašnjim revizorskim izvještajima. Ostalo je sve u skladu sa računovodstvenim standarima.

Gdin Orlandić je istakao da problem regulisanja imovinsko pravnih pitanja Društva postoji još od perioda njegovog nastanka i pohvalio nastojanja ranijih menadžmenta i odbora direktora da ovo pitanje rješavaju sistemski, jer bi isknjižavanje na drugi način dovelo u pitanje likvidnost Društva i njegovo postojanje. Istakao je nekoliko primjedbi u odnosu na Izvještaj nezavisnog revizora, posebno da revizor treba podrobnije objasniti stavke iz izvještaja, budući da od toga može zavisiti i status Društva.

Nakon otvorene rasprave Skupština akcionara je jednoglasno (sa 1054374 glasova) donijela sljedeću

**O D L U K U**

1. Nakon razmatranja Izvještaja nezavisnog revizora, Skupština akcionara AD Marina Bar konstatuje da se sa istim upoznala kao i sa Finansijskim iskazima AD Marina Bar za godinu završenu 31.12.2023.g.

2.Finansijski iskazi AD Marina Bar za godinu završenu 31.12.2023.g. i Izvještaj nezavisnog revizora “Reviko”doo, čine sastavni dio ove odluke.

3. Odluka stupa na snagu danom donošenja.

**5. tačka**

Po ovoj tački dnevnog reda **Predsjedavajući** je pozvao prisutne da se izjasne glasanjem o predlogu odluke o razrješenju članova Odbora direktora, shodno zakonu i Statutu Društva.

Nakon otvorene rasprave Skupština akcionara je jednoglasno (sa 1 054374 glasova) donijela sljedeću

**O D L U K U**

**o razrješenju članova Odbora direktora**

1. Razrješavaju se članstva u Odboru direktora: Sladjana Perišić, predsjednik Odbora direktora, Dragutin Durutović, Isidor Filipović, Djordjije Pavićević i Milanka Milić, članovi Odbora direktora.

2. Ova odluka stupa na snagu danom donošenja.

**\*\*\***

U okviru ove tačke dnevnog reda, Predsjedavajući je pozvao predstavnike vlasnike kapitala da dostave svoje predloge kandidata sa obrazloženjem za nove članove Odbora direktora AD Marina Bar. Gdin Dino Tutundžić, punomoćnik državnog kapitala je prezentovao predlog Vlade CG Generalnog Sekretarijata br.08-100/24-3499/3 od 27. juna 2024.godine, kojim su predloženi za izbor Odbora direktora četiri člana: Sladjana Perišić, Dragutin Durutović, Isidor Filipović, i Djordjije Pavićević s tim što je kao nezavisne članove predložio Sladjanu Perišić i Djordjija Pavićevića. Takodje je dostavio i biografije za navedene predloge. Gdin Ćetković je u ime dijela manjinskih akcionara predložio Milanku Milić.

Glasanje za članove Odbora direktora je obavljeno putem glasačkih listića po kumulativnom principu u skladu sa zakonom, nakon čega je Predsjedavajući saopštio pojedinačno koliko glasova su osvojili predloženi kandidati.

Nakon sprovedenog glasanja, Skupština akcionara je jednoglasno (sa 1054374 glasova) donijela sljedeću:

#### O D L U K U

**o izboru članova Odbora direktora**

1. Sladjana Perišić, nezavisni član sa 1227636 glasova;

2. Dragutin Durutović, član, sa 1032158 glasova;

3. Isidor Filipović, član, sa 1032158 glasova;

4. Djordjije Pavićević, nezavisni član sa 1032158 glasova;

5. Milanka Milić, član sa 947 760 glasova.

II Mandat članova Odbora direktora traje jednu godinu, odnosno do prve redovne sjednice Skupštine akcionara.

III Ova odluka stupa na snagu danom donošenja.

**6.tačka**

Po ovoj tački dnevnog reda Skupština akcionara se upoznala sa predlogom Odbora direktora o utvrdjivanju naknada za rad članova Odbora direktora. **Predsjedavajući** je pozvao akcionare da se izjasne o navedenom predlogu.

Nakon otvorene rasprave Skupština akcionara je jednoglasno (sa 1054374 glasova) donijela sljedeću

#### O D L U K U

1. Utvrdjuje se mjesečna naknada za rad Predsjednika Odbora direktora u iznosu od jedne prosječne zarade ostvarene u Društvu u prethodnoj godini.

2.Utvrdjuje se mjesečna naknada za rad člana Odbora direktora u iznosu od 70% prosječne zarade ostvarene u Društvu u prethodnoj godini.

3.Član Odbora direktora koji ima status javnog funkcionera po nekom drugom osnovu, ne može ostvariti prihod ili drugu naknadu, po osnovu članstva u Odboru direktora AD Marina Bar.

4.Odluka stupa na snagu danom donošenja.

**7.tačka**

Po ovoj tački dnevnog reda **Predsjedavajući** je upoznao prisutne da je Revizorski odbor, predložio da se za tekuću godinu za Revizora Društva izabere revizorska kuća “Reviko” doo iz Podgorice i pozvao prisutne da se izjasne o predlogu.

Gdin Orlandić je istakao da AD Marina Bar zaslužuje da za revizora ima neku od najboljih pet revizorskih kuća u Crnoj Gori, da ne postoje velike razlike u cijenama njihovih usluga i podsjetio na standard da se nakon pet ili sedam godina treba promijeniti revizor, u konkretnom slučaju i zbog rješavanja imovinsko pravnog statusa.

Gdin Ćorić je istakao da su ponude za izbor Revizora bile poslate na više adresa, ali da je mali broj revizora pokazao interesovanje za AD Marina Bar.

Gdin Ćetković saglasio se da, nakon određenog vremenskog perioda, kad za to dođe vrijeme, treba promijeniti Revizora.

Nakon otvorene rasprave Skupština akcionara je jednoglasno (sa 1054374glasova) donijela sljedeću

**O D L U K U**

**o imenovanju revizora Društva**

1. Za revizora Društva se imenuje “Reviko” doo Podgorica, nezavisna revizorska kuća sa sjedištem u Podgorici, Radoja Dakića, lamela 1-9.

2. Revizor Društva se imenuje na period od jedne godine.

3. Odluka stupa na snagu danom donošenja.

**8.tačka**

Po ovoj tački dnevnog reda Predsjedavajući je upoznao akcionare sa predlogom odluke manjinskog akcionara Milana Ćetkovića o isplati dividende akcionarima iz nerasporedjene dobiti.

**Gdin Ćetković** je obrazložio ukratko podneseni predlog, ističući da Društvo pozitivno posluje i da podjela dividende iz neraspoređene dobiti u iznosu od 215.000 eura ne bi ugrozila poslovanje firme, podsjećajući da je prije nekoliko godina dijeljena dividenda.

**Gdin Orlandić** podsjetio je da je dividenda podijeljena akcionarima 2019. godine, po prvi put u istoriji preduzeća, te da poslovanje Društva i isplata dividende nema dodirnih tačaka s isknjižavanjem imovine. Istakao je da bi podjelom dividende iz neraspoređene dobiti, bili stimulisani akcionari i privučeni investitori, i pokazalo bi se da preduzeće baštini prava akcionara, kao da bi se firma bolje kotirala na berzi.

**Gdin Tutundžić** je istakao da će država glasati protiv isplate dividende imajući u vidu predlog odeljenja za korporativno upravljanje pri Ministarstvu saobraćaja i pomorstva koji prati poslovanje svih preduzeća u većinskom državnom vlasništvu i koji dobijaju na mjesečnom nivou sve potrebne informacije i izvještaje o radu i stanju u tim kompanijama.

Nakon otvorene rasprave, **Predsjedavajući** je pozvao akcionare da se izjasne o predlogu odluke o isplati dividende akcionarima iz nerasporedjene dobiti, te je Skupština akcionara nakon javnog glasanja sa 825 727 glasova (drzava i fondovi) protiv usvajanja predloga, i sa 189552 glasova (M.Ćetković) i 39095 glasova (R. Orlandića) za usvajanje predloga donijela sljedeću

**O D L U K U**

1. NE USVAJA se predlog odluke o isplati dividende akcionarima iz nerasporedjene dobiti.

2. Odluka stupa na snagu danom donošenja.

\*\*\*

Rad XXIII Redovne Skupštine Akcionarskog društva Marina Bar, završen je u 11:30 časova.

**Zapisničar Predsjedavajući Skupštine Društva**

**\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_**

**mr Mirjana Stanović Milan Ćetković**

**Ovjerivač Zapisnika**

**\_\_\_\_\_\_\_\_\_\_\_\_\_\_\_\_**

##### Dino Tutundžić